ZAPISNIK

25.  sjednice Vijeća Gradske četvrti Brezovica održane 23. svibnja 2023., u sjedištu Gradske četvrti Brezovica, Brezovička cesta 100, mala dvorana s početkom u 17,00 sati.

Nazočni članovi Vijeća Gradske četvrti Brezovica: Tomislav Cavrić, Ivan Pucko, Vladimir Iviček, Srećko Tatar, Nenad Žugaj, Marina Pucević, Ivica Mavračić, Zdravko Harmicar, Ivica Kovačić, Zlatko Katulić i Irena Borovina.
Nazočni djelatnici Gradskog ureda za mjesnu samoupravu, civilnu zaštitu i sigurnost: Petar Vukelić i Kamelia Antonia Pelikon.

Sjednicu otvara Tomislav Cavrić, predsjednik Vijeća Gradske četvrti Brezovica i pozdravlja sve nazočne.
Predsjednik konstatira da je na sjednici nazočno 10 od 11 članova Vijeća, čime su stečeni uvjeti za raspravu i pravovaljano odlučivanje.

Prije utvrđivanja dnevnog reda, predsjednik otvara raspravu o zapisniku 24. sjednice  Vijeća Gradske četvrti Brezovica.
Zlatko Katulić moli da se u zapisniku pod točkom 4. u njegovom izlaganju glede proširenja OŠ Brezovica radi značenja teksta doda riječ „ne“ tj. „gdje Ministarstvo obrazovanja ne želi podržati prenamjenu škole ako škola ne želi izvoditi jednosmjensku nastavu“.
Jednoglasno (10“za“) usvojen je zapisnik 24. sjednice.

Predsjednik konstatira da su članovi Vijeća primili prijedlog dnevnog reda i materijale. Pita  ima li još prijedloga za dopunu.
S obzirom na to da nema drugih prijedloga, daje prijedlog dnevnog reda na usvajanje.
Vijeće je jednoglasno (10“za“) usvojilo sljedeći

			                       DNEVNI RED

1. Prijedlog Izvješća o izvršenju Plana komunalnih aktivnosti Gradske četvrti Brezovica u 2022.
[bookmark: _heading=h.30j0zll]2. Prijedlog zaključka o prijedlogu sklapanja ugovora o povremenim poslovima domara u objektu mjesne samoupravu u Odranskom Strmcu
3. Prijedlog zaključka o potrebi ažuriranja popisa površina za kretanja pasa bez povodca, uz nadzor i odgovornost posjednika
4. Pitanja, prijedlozi i obavijesti

Ad 1) Prijedlog Izvješća o izvršenju Plana komunalnih aktivnosti Gradske četvrti Brezovica u 2022.
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu.
Petar Vukelić govori prisutnima da Izvješće o izvršenju Plana komunalnih aktivnosti Gradske četvrti Brezovica u 2022., podnosi se gradonačelniku koji navedeno podnosi Gradskoj skupštini Grada Zagreba.
Srećko Tatar ima upit da li u Izvješću sve što je navedeno da li je i realizirano, Petar Vukelić odgovora da je.
Nakon rasprave, Vijeće je jednoglasno (10“za“) usvojilo Izvješće o izvršenju Plana komunalnih aktivnosti Gradske četvrti Brezovica u 2022., koji je sastavni dio ovoga zapisnika.

Ad 2) Prijedlog zaključka o prijedlogu sklapanja ugovora o povremenim poslovima domara u objektu mjesne samoupravu u Odranskom Strmcu

Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu.

/Sjednici u 17,15 pristupio je član Vijeća Ivica Kovačić./

Vijeće je (9”za”) i (2”suzdržana”) donijelo

ZAKLJUČAK
o prijedlogu sklapanja ugovora o povremenim poslovima domara u objektu mjesne samoupravu u Odranskom Strmcu

1. Vijeće Gradske četvrti Brezovica je razmotrilo očitovanje predsjednice Vijeća Mjesnog odbora Odranski Strmec g. Renate Celićek i domara objekta mjesne samouprave u Odranskom Strmcu g. Vladimira Kocijana vezano uz prijedlog izmjene domara kojeg je predložilo Vijeće Mjesnog odbora Odranski Strmec.
         
1. Vijeće Gradske četvrti Brezovica  nije suglasno s prijedlogom izmjena domara s obzirom na to da čišćenje prostora mjesne samouprave nije jedno od propisanih zaduženja domara. Vijeće predlaže sklapanje ugovora o povremenim poslovima s gospodinom Vladimirom Kocijanom (Strmec, Strmečka cesta 164) vezano uz poslove domara u objektu Mjesne samouprave Odranski Strmec.

2. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na daljnje postupanje.

Ad 3) Prijedlog zaključka o potrebi ažuriranja popisa površina za kretanja pasa bez povodca, uz nadzor i odgovornost posjednika
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu.
S obzirom na to da nema primjedbi, niti drugih prijedloga, Predsjednik Vijeća utvrđuje Prijedlog zaključka te ga daje na usvajanje.
Vijeće je jednoglasno (11”za”) donijelo

ZAKLJUČAK
o potrebi ažuriranja popisa površina za kretanja pasa bez povodca,
uz nadzor i odgovornost posjednika
                                      

1. Vijeće Gradske četvrti Brezovica je razmotrilo zahtjev za informacijom Gradskog ureda za gospodarstvo, ekološku održivost i strategijsko planiranje vezano uz prijedlog ažuriranja popisa površina za kretanje pasa bez povodca i parkove za pse prilikom Izmjena i dopuna Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama.

2.  Vijeće u prethodnom razdoblju nije zaprimilo niti jedno traženje građana niti planira osiguravanje posebne površine za kretanja pasa bez povodca, uz nadzor i odgovornost posjednika.

3. Ovaj se zaključak dostavlja Gradskom uredu za gospodarstvo, ekološku održivost i strategijsko planiranje.

Ad 4) Pitanja, prijedlozi i obavijesti
Predsjednik Vijeća obavještava prisutne da u materijalima za sjednicu imaju priloženu dokumentaciju:
· od Gradskog ureda za mjesnu samoupravu, civilnu zaštitu i sigurnost Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba za razdoblje siječanj-prosinac 2022.
· od Gradskog ureda za gospodarstvo, ekološku održivost i strategijsko planiranje Odluka o izradi izmjena i dopuna Generalnoga urbanističkog plana grada Zagreba
· od Gradskog ureda za gospodarstvo, ekološku održivost i strategijsko planiranje Odluka o izradi izmjena i dopuna Generalnoga urbanističkog plana Sesvete
· od Gradskog ureda za gospodarstvo, ekološku održivost i strategijsko planiranje Urbanistički plan uređenja Groblje Donji Dragonožec
· od Gradskog ureda za gospodarstvo, ekološku održivost i strategijsko planiranje Javnu raspravu o prijedlogu urbanističkog plana uređenja groblje Donji Dragonožec u vremenu od 16. svibnja do 14. lipnja 2023.
· izvadak iz Zakona o vodi za ljudsku potrošnju (NN 30/2023)
· Vodoopskrba i odvodnja d.o.o. Plan gradnje komunalnih vodnih građevina za Gradsku četvrt Brezovica
· OŠ Brezovica PŠ Kupinečki Kraljevec - informacije o tijeku realizacije
· OŠ Stjepana Bencekovića - informacije o tijeku realizacije
· OŠ Brezovica-PŠ Donji Dragonožec - informacije o tijeku realizacije
· Dječji vrtić Brezovica - informacije o tijeku realizacije

Zlatko Katulić obavještava prisutne da je bio na sastanku u ZET-u u vezi prijevoza školske djece njihovim autobusima te mu je rečeno da autobusi ne ispunjavaju propisane uvjete za prijevoz djece te da nisu u mogućnosti u budućnosti izvršavati prijevoz školske djece.

Marina Pucević govori da korisnici autobusne linije 163 nisu zadovoljni s voznim redom te predlaže da se oformi autobusna linija Odranski Obrež-Glavni kolodvor. Ivan Pucko smatra da autobusna linija bi trebala imati polazište iz Brezovice, a ne iz Odranskog Obreža.

Tomislav Cavrić obavještava prisutne da autobusna linija 159 ima probni rok 6 mjeseci te da nakon isteka navedenog roka  ukoliko ima potrebe će biti korekcije voznog reda i da šatori za manifestacije iznose za 1 šator 1300 eura.

Ivica Mavračić govori da nije pokošeno u ulici Derdići i Premužići te  ima upit da li je izdana građevinska dozvola za dvoranu OŠ Stjepana Bencekovića s obzirom da u informacijama od strane Gradskog  ureda za obrazovanje je navedeno da se očekuje da će građevinska dozvola biti izdana oko travnja 2023.

Dovršeno u 18:20 sati.


KLASA: 024-08/23-002/153
UIRBROJ: 251-13-11-8/003-23-2
U Brezovici, 23. svibnja 2023.

Zapisnik vodila
Kamelia Antonia Pelikon

					                    PREDSJEDNIK
					VIJEĆA GRADSKE ČETVRTI BREZOVICA
					    Tomislav Cavrić, mag.ing.el.techn.inf.

